62020CO0574_INF
Διάταξη του Δικαστηρίου (έβδομο τμήμα) της 13ης Ιανουαρίου 2023 –Finanzamt Österreich
(Υπόθεση C‑574/20) (
1
)
«Προδικαστική παραπομπή – Άρθρο 53, παράγραφος 2, και άρθρο 99 του Κανονισμού Διαδικασίας του Δικαστηρίου – Κοινωνική ασφάλιση – Οικογενειακές παροχές – Τιμαριθμική αναπροσαρμογή – Απάντηση σε προδικαστικό ερώτημα δυνάμενη να συναχθεί σαφώς από τη νομολογία του Δικαστηρίου – Έλλειψη συνδέσμου μεταξύ του προδικαστικού ερωτήματος και της διαφοράς της κύριας δίκης – Ερώτημα προδήλως απαράδεκτο»
1.
Κοινωνική ασφάλιση – Διακινούμενοι εργαζόμενοι – Οικογενειακές παροχές – Εργαζόμενος που υπάγεται στη νομοθεσία ενός κράτους μέλους – Μέλη της οικογένειας που κατοικούν σε άλλο κράτος μέλος – Απαγόρευση αναπροσαρμογής των οικογενειακών παροχών ανάλογα με το επίπεδο τιμών στο κράτος μέλος κατοικίας των τέκνων του δικαιούχου – Εκτίμηση του κύρους του άρθρου 7 του κανονισμού 883/2004 υπό το πρίσμα του άρθρου 45 ΣΛΕΕ – Κύρος
(Άρθρο 45 ΣΛΕΕ· κανονισμός 883/2004 του Ευρωπαϊκού Κοινοβουλίου και του Συμβουλίου, άρθρα 7 και 67)
(βλ. σκέψεις 32-38, διατακτ. 1)
2.
Προδικαστικά ερωτήματα – Παραδεκτό – Υποχρέωση παροχής στο Δικαστήριο επαρκών διευκρινίσεων περί του πραγματικού και του κανονιστικού πλαισίου της υποθέσεως – Παράθεση των λόγων για τους οποίους είναι αναγκαία η απάντηση επί των προδικαστικών ερωτημάτων
(Άρθρο 267 ΣΛΕΕ· Κανονισμός Διαδικασίας του Δικαστηρίου, άρθρα 53 § 2 και 94)
(βλ. σκέψεις 42-51, διατακτ. 2)
Διατακτικό
1)
Από την εξέταση του πρώτου προδικαστικού ερωτήματος δεν προέκυψε κανένα στοιχείο ικανό να θίξει το κύρος του άρθρου 7 του κανονισμού (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, όπως τροποποιήθηκε με τον κανονισμό (ΕE) 465/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, υπό το πρίσμα του άρθρου 45 ΣΛΕΕ.
2)
Το δεύτερο προδικαστικό ερώτημα που υπέβαλε το Bundesfinanzgericht (Ομοσπονδιακό Φορολογικό Δικαστήριο, Αυστρία) είναι προδήλως απαράδεκτο.
(
1
)	ΕΕ C 35 της 1.2.2021.